John Maynard Keynes pani oma teosega The General Theory of Employment, Interest and Money (1936) aluse moodsale makroökonoomikale. Ta näitas, et suure depressiooni üks põhjustest oli asjaolu, et hinnad ja palgad ei kujune vabalt - nad tõusevad kergesti aga langevad väga aeglaselt. Niisugune käitumine oli otseselt vastuolus klassikalise koolkonna vaadetega ning on üks Keynesistliku koolkonna aluseid.